C 152/2
DA
Den Europæiske Unions Tidende
6.4.2022
1.3.
EØSU fremhæver, at en af de største udfordringer for detailsektoren er fraværet af lige konkurrencevilkår online i forhold til tredjelandsvirksomheder.
Dette skaber unfair konkurrence for EU-baserede virksomheder, som overholder EU's regler om, at produkter, der sælges til forbrugerne, skal være sikre, og at forbrugerrettighederne skal overholdes. 1.4.
EØSU er enig i, at der er behov for en solid og ambitiøs digital politik for detailsektoren i Europa for at drage nytte af de muligheder, som den digitale innovation giver for at forbedre Europas konkurrenceevne.
Ved at tage den grønne omstilling til sig får detailsektoren en mulighed for samtidig at hjælpe forbrugerne med at træffe mere bæredygtige valg i deres forbrug.
EØSU fremhæver, at et ægte indre marked og effektiv grænseoverskridende lovgivning vil sætte detail- og engrossektoren i stand til at imødekomme forbrugernes behov og konkurrere i et globalt konkurrencepræget og mere digitalt miljø. 1.5.
EØSU støtter den fælles erklæring i den europæiske pagt for handel i Europa, som er udsendt af arbejdsmarkedets parter inden for detail- og engrossektoren, om, at EU bør hjælpe sektoren med at forbedre sin modstandsdygtighed på lang sigt ved at indføre målrettede støttetiltag og fremskynde den digitale og den grønne omstilling, og det anerkender detailbutikkernes rolle med hensyn til at holde liv i bycentre og lokalsamfund i landdistrikterne.
EØSU opfordrer Kommissionen til at overveje, hvordan der kan skabes en integreret genopretnings- og industristrategi på grundlag af genopretningsplanerne, som afspejler den gensidigt styrkende rolle, som service- og fremstillingserhvervene spiller med hensyn til at fremme den europæiske økonomis vækst og virke og støtte digitaliseringen i detailleddet med særligt fokus på SMV'er. 1.6.
EØSU opfordrer indtrængende EU-institutionerne og medlemsstaterne til at ændre beskæftigelses- og kvalifika­ tionsstøtteforanstaltninger og investere i fremtidens detailarbejdstageres kvalifikationer gennem forbedret erhvervs­ uddannelse, individuelle læringskonti og støtte til den sociale økonomi, som er tilpasset til nye job, og støtte virksomheder, så de kan beholde en stor del af deres arbejdsstyrke, ved at uddanne dem til at bruge digitale teknologier.
Omskoling kan sætte andre i stand til at udnytte jobmuligheder i andre sektorer.
EØSU er enig i, at kunstig intelligens og robotteknologi vil udvide og forstærke den indvirkning, som digitaliseringen af økonomien har på arbejdsmarkederne, og at dette kan bidrage til økonomiske og sociale fremskridt.
2.
Indledning 2.1.
Detailsektoren, som omfatter detailbutikker (B2C) og engrosvirksomheder (B2B), er den største private arbejdsgiver i Europa og står for hvert syvende job og for hver fjerde europæiske virksomhed.
Detail- og engrosvirksomheder er forbindelsesleddet mellem producenter og forarbejdningsvirksomheder og de 450 mio.
forbrugere i EU. 2.2.
Detailsektoren er en sektor, som drives af forbrugernes efterspørgsel.
Det er en mangfoldig sektor bestående af online og fysiske butikker, der sælger fødevarer og nonfoodprodukter til forbrugere, og som er under hastig forandring til en multikanalforretningsmodel for forbrugerne.
99 % af virksomhederne i denne sektor er SMV'er, som forsøger at etablere sig på det indre marked og overleve på et meget konkurrencepræget marked, hvor de byder ind med fleksibilitet til innovation og eksperimenter og gør det, de er bedst til, nemlig at betjene deres kunder. 2.3.
Den europæiske detailsektor står midt i en digital omstilling.
Denne omstilling blev drastisk accelereret af covid-19-pandemien.
Mange forbrugere var tvunget til at købe deres nonfoodprodukter online, fordi butikkerne var lukket.
Fødevarebutikker kunne ofte holde åbent, men var pålagt stramme restriktioner, som medførte høje omkostninger til at sikre forbrugernes og de ansattes sikkerhed.
Mange detailvirksomheder, som ikke allerede havde en onlinewebshop, var nødt til at begynde at tilbyde deres produkter online for at kunne nå kunderne igen under nedlukningen.
I mange tilfælde var onlinemarkedspladser den eneste måde for SMV'er at komme hurtigt online på, og denne tendens forventes at stige i den kommende tid. 2.4.
Samtidig er den grønne omstilling en mulighed for detailhandelen, idet den giver sektoren anledning til at gentænke forretningsmodeller, tilbyde alternative produkter og støtte og skubbe folk i retning af en mere bæredygtig livsstil.
Den både responderer på og fører til ændringer i samfundet.
Foruden den øgede efterspørgsel fra forbrugeres og lovgivernes side efter mere bæredygtige alternativer er den grønne omstilling en mulighed for at gentænke den måde, samfundet producerer, forarbejder, sælger, bruger og bortskaffer produkter på.
3.
Den digitale omstilling 3.1.
Den digitale omstilling indebærer en grundlæggende ændring af forretningsmodellerne inden for detailhandelen, idet den ændrer interaktionen med kunderne, markedsføringen, selve forsyningskæden, informationen gennem forsyningskæden og meget mere.
Sektoren er traditionelt en forhandler af produkter, men den bliver i stigende grad en blanding af støttetjenester omkring salget, en førende generator og behandler af data og en vigtig bruger af kunstig intelligens.
Dette er afgørende for at imødekomme forbrugernes behov og levere mere relevante, personaliserede tilbud.